Ylöjärven kaupunginvaltuusto VALTUUSTOALOITE

Keskustan valtuustoryhmä 2.9.2019

Takamaan ja Metsäkylän yhdystiestä kehätieajatteluun

Valtatie kolmosen suunnittelu on edennyt toteuttamisen vaiheeseen. Valmistuttuaan tie muuttaa oleellisesti Ylöjärven liikenteellisiä olosuhteita.

Ylöjärven Keskustan valtuustoryhmä esittää aloitteessaan Takamaan ja Metsäkylän alueiden yhdistämistä paikallistiellä ja moottoritien alikululla niin, että se mahdollistaa moottoriajoneuvoliikenteen näiden kylien välillä uuden valtatielinjauksen toteutuessa. Tieyhteys helpottaisi arkea ja lisäisi huoltovarmuutta.

Kun VT3:n suunnittelu ja toteutus etenee Ylöjärven alueella, esitämme kiinnitettävän huomiota Ylöjärven tieyhteyksien ja liittymien kokonaisvaltaiseen yhteensovittamiseen.

Tähän liittyen esitämme myös Metsäkylän pohjoisen liittymän lisäämistä uudelle valtatie kolmoselle.

Ylöjärven Keskusta kannustaa keskustaajaman kehätieajatteluun. Liittymisiin kaikille pääteille tulee erityisesti kiinnittää huomiota sujuvan liikenteen mahdollistamiseksi, keskustan liikenteen rauhoittamiseksi ja huoltovarmuuden turvaamiseksi.

Ylöjärvellä 2. Syyskuuta 2019

Keskustan valtuustoryhmä

Minna Sarvijärvi